|  |  |  |
| --- | --- | --- |
|  | **ÉRTESÍTŐ**    **Vizsla Kupa 4. forduló,**  2021. június 27. vasárnap |  |

**Tájfutó nappali egyéni, hosszútávú regionális rangsoroló verseny**

**Helyszín:** Nagykovácsi, bánya, Rákóczi u vége

GPS koordináták: 47° 34' 15" N, 18° 52' 19" E

**Megközelítés**: Hűvösvölgyből a 63 busszal a végállomásig, onnan délre a Rákóczi u-n gyalog 800 m, gépkocsival a Templomtól dél felé ugyanúgy.

**Parkolás** a Rákóczi u szélén, a lakókat ne zavarjuk.

**Rendező**: Vizsla SE

**Elnök, pályakitűző:** Hegedűs Zoltán

**Ellenőrző bíró**: Sódor István

***Kinek érdemes eljönni a Vizsla Kupára?***

1. Aki szeretné megismerni a tájékozódást, a térképhasználatot. Segítünk, megtanítunk.
2. Akit elhívtok, hogy elkezdhesse, gyereket, szülőt, rokont, barátot, munkatársat, ismerőst.
3. Akik fejlődni szeretnének, ezért egy könnyebb pálya után nehezebbet is bevállalnak.
4. A rutinos tájfutók, akik tájékozódási és fizikai kihívást keresnek.
5. A Vizsla Kupa pontgyűjtők, akik, az éves összetett pontversenyben szeretnének eredményt elérni és ezért futnak több pályát mindegyik fordulóban.

**Hét féle pályát kínálunk az alábbi kategóriákban**

**Rangsoroló kategóriák,** itt az éves versenyengedéllyel indulók alapáron vehetnek részt**:**

|  |  |  |
| --- | --- | --- |
| **Színkódos kategóriák** | **Táv km/Szint m/ep.** | **Jellemzés** |
| **Sárga** | 1,6/95/6 | rövid könnyű: csak utakon, kezdőknek, gyerekeknek |
| **Lila** | 5,9/270/6 | hosszú könnyű: csak utakon, hosszabb táv |
| **Narancs** | 2,4/150/7 | közepes technikás: rövid, a pálya utakon vezet, a pontok az erdőben, az út közelében, tájolóval és tájoló nélkül is teljesíthető |
| **Világoszöld** | 2,6/155/7 | legrövidebb technikás, tájoló szükséges ehhez és a további pályákhoz |
| **Zöld** | 3,9/190/10 | rövid technikás |
| **Kék** | 4,6/185/9 | hosszú technikás |
| **Barna** | 6,1/255/12 | leghosszabb technikás |

**Nyílt, nem rangsoroló kategóriák,** ezekenversenyengedély nélkül is alapáron indulhattok, illetve a második és többi pályát teljesítőknek:

**RK**– rövid könnyű, azonos pálya a Sárgával

**HK** – hosszú könnyű, azonos pálya a Lilával

**KT** – közepes technikás, azonos pálya a Naranccsal

**XS** – legrövidebb technikás, azonos pálya a Világoszölddel

**RT** – rövid technikás, azonos pálya a Zölddel

**HT** – hosszú technikás, azonos pálya a Kékkel

**XL** – leghosszabb technikás, azonos pálya a Barnával

**Tájbringa pályák:**

**Kezdő**: Sárga pályával azonos: **1,6 km**

**Közepes:** Lila pályával azonos: **5,9 km**

**Hosszú**: **10,1 km**

**Nevezés** **elektronikusan:**

* az **e-nevezes.hu** rendszerben június 26. szombat 20:00 óráig. Az előnevezők **saját térképet kapnak**, amit nem kell leadniuk a futás után. A futni kívánt pályákat és az esetleges dugóka bérlését kérem jelezzétek !
* **a helyszínen**: az így nevezőknek a **futás után a Rajtban le kell adniuk a térképet!**

**Nevezési díj:** Az előre nevezőknek 800 Ft, a helyszínen 1000 Ft, ezért több pályát is futhattok.

**E-nevezes.hu:** Az alábbi linken elérhető: <https://www.e-nevezes.hu/hu/esemeny/show/141>

A nevezési adatoknál add meg a további pályákat is, ha 4 vagy több pályát szeretnél, akkor azokat e-mailben jelezd! [hbfort@gmail.com](mailto:hbfort@gmail.com)

A dugókaszám rovatba írd be a dugóka számodat.

A készpénzforgalom elkerülésére lehetőleg az e nevezés rendszerben fizessetek bankkártyával, de nem kötelező.

**Jelentkezés**: a versenyközpontban 9:30-tól 13:45 óráig.

Kérjük, hogy a nevezési díjat a helyszínen pontosan kiszámolva adjátok át, mert nem szeretnénk a másoktól kapott pénzből visszaadni.

**"0" idő: 10:00** Bontás kezdete 14:00

**Rajt** és **Cél** a VK közelében

**Időmérés:** a SPORT*ident* időmérő és értékelőrendszert használjuk, dugóka (chip) a helyszínenkölcsönözhető, korlátozott számban, egy kölcsön dugókát aznap csak egy fő használhat, a helyszínen nem tudjuk fertőtleníteni.

Kérjük, hogy az érvényes járványügyi előírásokat tartsátok be!

Ez a 2021. évi 6 részes Vizsla Kupa sorozat negyedik futama. Az összetett pontverseny helyezettjeit az előző évekhez hasonlóan díjazzuk az utolsó forduló után.

Az összetett eredménybe minden futáson szerzett pontszám beleszámít.

***Várunk szeretettel a versenyünkön!***

*Hegedűs Zoltán és a Vizslák*